28 йәшлек Любимованың 2008 йылда «Кропалик» блогындағы яҙмаһы матбуғатта һәм РБК-ТВ һәм 360° телеканалдарында ҡапма-ҡаршылыҡлы откликтар тыуҙыра, атап үтелгән яҙмаһында Любимова шәхсән опера, классик музыка, балет, музей, күргәҙмәләр, хәтер кисәләрен, парадтарҙы, митингылар, юбилей сараларын күңеле менән ҡабул итмәүе, Джоконданы ҡарарға теләмәүе, экскурсияларҙы яратмауы, артхаус киноһын аңламауы һәм донъя кинематографын насар белеүе тураһында белдерә. Режиссер Сарик Андреасян фекеренсә, асыҡтан-асыҡ әйтелгән был фекерҙәрҙә оялырлыҡ бер нимә лә юҡ, ә яңы министрҙан ыңған үҙгәрештәр көтөлә, сөнки Любимова хөкүмәткә килгәнгә тиклем Рәсәй Федерацияһы Мәҙәниәт министрлығының кинемотография департаменты начальнигы вазифаһында үҙен яҡшы яҡтан күрһәтте.